armvectores/hy_wikipedia_2023 huggingface dataset:
Լենինսկոե (այլ կիրառումներ)

Լենինսկոե, կարող է վերաբերել՝


== Ուկրաինայի բնակավայրեր ==
Լենինսկոե - ավան, Ուկրաինայի Խարկովի մարզի Կրասնոգրադի շրջանում
Լենինսկոե - գյուղ, Ուկրաինայի Դոնեցկի մարզի Ամվրոսիևսկի շրջանում
Լենինսկոե - գյուղ, Ուկրաինայի Դոնեցկի մարզի Կրասնոարմեյսկիում
Լենինսկոե - գյուղ, Ուկրաինայի Դոնեցկի մարզի Նովոազովսկի շրջանում
Լենինսկոե - գյուղ, Ուկրաինայի Դոնեցկի մարզի Ստարոբեշևսկի շրջանում
Լենինսկոե - գյուղ, Ուկրաինայի Ժիտոմիրի մարզի Լյուբարսկի շրջանում
Լենինսկոե - գյուղ, Ուկրաինայի Խարկովի մարզի Սախնովշչինսկի շրջանում
Լենինսկոե - գյուղ, Ուկրաինայի Խմելնիցկիի մարզի Չեմերովեցի շրջանում
Լենինսկոե - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Լենինսկոե - գյուղ, Ուկրաինայի Խմելնիցկիի մարզի Տեոֆիպոլի շրջանում
Լենինսկոե - գյուղ, Ուկրաինայի Կիրովոգրադի մարզի Մալովիսկայի շրջանում
Լենինսկոե - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Լենինսկոե - գյուղ, Ուկրաինայի Սումիի մարզի Լեբեդինի շրջանում
Լենինսկոե - գյուղ, Ուկրաինայի Սումիի մարզի Կրոլևեցի շրջանում
Լենինսկոե - գյուղ, Ուկրաինայի Սումիի մարզի Սումիի շրջանում
Լենինսկոե - քաղաքատիպ ավան, Ուկրաինայի Դոնեցկի մարզի Ձեռժինսկի քաղաքային խորհրդում


== Ռուսաստանի բնակավայրեր ==
Լենինսկոե - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Լենինսկոե - գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Լենինսկոե - գյուղ Ռուսաստանի Լենինգրադի մարզի Վիբորգսկի շրջանի կազմում։
Լենինսկոե - քաղաքատիպ ավան Ռուսաստանի Կիրովի մարզի Շաբալինսկի շրջանի կազմում։
Լենինսկոե - գյուղ Ռուսաստանի Հրեական ինքնավար մարզի Լենինսկի շրջանի կազմում։
Լենինսկոե - գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Լենինսկոե - գյուղ Ռուսաստանի Նովոսիբիրսկի մարզի Նովոսիբիրսկի շրջանի կազմում։
Լենինսկոե - գյուղ Ռուսաստանի Սարատովի մարզի Էնգելսկի շրջանի կազմում։
Լյուցիոս Լուկուլլոս

Լուկիոս Լուկուլլոս (մոտ մ. թ. ա. 117, Հին Հռոմ - մոտ մ. թ. ա. 57, անհայտ), հռոմեացի զորավար։ Մասնակցել է Դաշնակցային և Միհրդատ I պատերազմներին։ Մ.թ.ա. 74-ին նշանակվել է Կիլիկիայի կոնսուլ։ Միհրդատյան երրորդ պատերազմի ժամանակ պարտության է մատնել Միհրդատ VI Եվպատոր-ին, որն ապաստանել է Հայաստանում։ Մ.թ.ա. 69-ի գարնանը Լուկուլլոսը, օգտվելով Տիգրան Բ Մեծի բացակայությունից, ներխուժել է Հայաստան, Տիգրանակերտի մոտ (Տիգրանակերտի ճակատամարտ) պարտության մատնել Տիգրանի զորքին։ Ապա շարժվել դեպի Արտաշատ, սակայն մ.թ.ա. 68 թ.սեպտեմբերի 22-ին պարտվել է Արածանիի մոտ (Արածանիի ճակատամարտ) և նահանջել Հյուսիսային Միջագետք։ 66-ին վերադարձել է Հռոմ։ Վարել է ցոփ կյանք։


== Ծանոթագրություններ ==
Աննա Մոլկա Ահմեդ

Աննա Մոլկա Ահմեդ (ուրդու՝ اینا مولکا احمد‎, օգոստոսի 13, 1917(1917-08-13)[…], Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 20, 1994(1994-04-20), Լահոր, Պակիստան), պակիստանցի նկարչուհի, Փենջաբի համալսարանի արվեստի պրոֆեսոր,  նախագահական մրցանակի դափնեկիր (1979), Տամգա-և-Իմտիազի քաղաքացիական աստիճանի շքանշանի ասպետ։


== Կենսագրություն ==
Ծննդյան անունը՝ Մոլլի Բրիդգեր, ծնվել է 1917 թվականին Լոնդոնում, հրեական ընտանիքում։ Մայրը ծագումով Լեհաստանից էր, հայրը՝ Ռուսաստանից։ Գեղանկարչություն, քանդակագործություն և դիզայն ուսումնասիրել է Սուրբ Մարտինի քոլեջում։ Ուսումնառության համար կրթաթոշակ է ստացել Գեղարվեստի թագավորական ակադեմիայից։
1935 թվականին, 18 տարեկան հասակում, ամուսնանում է պակիստանցի ուսանող Շեյխ Ահմադի հետ և ընդունում իսլամ։ Ուսումն ավարտելուց հետո 1939 թվականի հոկտեմբերին տեղափոխվում է Պակիստան։ 1940 թվականից բնակվել է Լահորում։ Չնայած 1951 թվականին ամուսնալուծվել է, շարունակել է մնալ Պակիստանում։
1940 թվականին, Աննա Մոլկայի ջանքերով Փենջաբի համալսարանում բացվում է գեղեցիկ արվեստների բաժին (այժմ՝ Գեղարվեստի և դիզայնի քոլեջ) Պակիստանում առաջին նմանատիպ հաստատությունը, որն ընդունում է կանանց։ Այդ դպրոցն ամբողջ Պակիստանում արագորեն դառնում է գեղարվեստի ուսուցման կենտրոն։ Պրոֆեսոր Ահմեդի աշակերտներից են եղել Կոլին Դավիդը, Շաուքաթ Մահմուդը, Աբրար Թերմիզին, Գուլյամ Ռասուլը, Շահնավ ազ-Զայիդը, Ջավեդ Իգբալը և այլ նշանավոր նկարիչներ։ Քոլեջի համար կարողանում է ստանալ բակալավրի և մագիստրոսի թոշակի նշանակման արտոնագիր։ Գրել է նաև բանաստեղծություններ։
Մահացել է 1994 թվականի ապրիլի 21-ին Լահորում։


== Պարգևներ ==
Տամգի-և-Իմտիազի շքանշան (1963)
1979 թվականի նախագահական մրցանակ
Կուադ-Է-Ազամի մրցանակ (1982)
Խուդեյա-տուլ-Կուբրայի մրցանակ (1983)


== Ընտանիք ==
Ամուսին՝ Շոյխ Ահմեդ, նկարիչ (ամուսնալուծվել են 1951 թվականին)
Դուստրեր՝ Թահիրա Այազ, Զարա Դավիդ


== Հիշատակ ==
2006 թվականի օգոստոսի 14-ին Պակիստանի փոստային վարչությունը թողարկել է Անե Մոլկե Ահմեդին նվիրված նամականիշ։ 4 ռուփի անվանական արժեքով նամականիշը պակիստանյան նկարիչներին նվիրված 10 դրոշմանիշերի շարքից է։


== Ծանոթագրություններ ==


== Արտաքին հղումներ ==
Remembering Anna Molka Ahmed Archived 2016-01-10 at the Wayback Machine.
Ana Molka Ahmed — the first woman painter of Pakistan
Ձիգիդերի

Ձիգիդերի (վրաց.՝ ძიგიდერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Սենակից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 138 մարդ։


== Ծանոթագրություններ ==
Տրիպոլիի բերդ

Տրիպոլիի բերդ, Մոն-Պալերոն, Ռայմոնդ Սեն-Ժիլի ամրոցը, հայտնի է նաև որպես «ամրոց Մոն-Պալերին»։ Խաչակիրների ամրոց լիբանանյան քաղաք Տրիպոլիում` հիմնադրված 1103 թվականին` Խաչակրաց առաջին արշավանքի ժամանակ կոմս Ռայմունդ Սեն-Ժիլի կողմից Հայաժ բլրի վրա` Միջերկրական ծովից երեք կիլոմետր հեռու։ Կոմսը մահացել է այնտեղ 1105 թվականին` լեգենդի համաձայն հուսահատության մեջ ամրոցի բարձունքից ներքև նետվելով։ Կոմս Պոնս Տրիպոլսկին հաղորդում է, որ դա եղել է բերդի վրա հարձակման ժամանակ։ Ստրատեգիական տեղանքը` ծովի և լեռների միջև` տեսքով դեպի Հախր Աբու Ալի հարթավայրը, հուշել է պարսից թագավորին(Խոսրով II) այստեղ տեղադրել կայազոր` սկսած VI-րդ դարից.։ 636 թվականին` մինչև Խաչակիրների գալը և բերդի կառուցելը, այստեղ գտնվում էր արաբական ամրակետ։ Երբ Ումար իբն ալ-Խաթթաբը 641 թվականին ներխուժում է Սիրիա քաղաքը` բյուզանդացիներին պատկանող, ամրոցը ցույց է տալիս է ուժեղ դիմադրություն։ Մամլուքների սուլթան Սայֆուդդին Կալաունը 1289 թվականին ամրոցի շուրջը կառուցում է Տրիպոլիի քաղաքը։ Մամլուքների և թուրքերի կառավարման ժամանակ ընդլայնվելով` ամրոցն այժմ ունի 140 մետր երկարություն և 70 մետր լայնություն։ XIX դարի սկզբին վերակառուցվել է Տրիպոլիի այդ ժամանակվա քաղաքագլուխ Մուստաֆա Աղա Բարբարի կողմից։


== Ծանոթագրություններ ==
Եկատերինովկա (գյուղ, Ելեցկի շրջան)

Անվան այլ կիրառումների համար տե՛ս՝ ԵկատերինովկաԵկատերինովկա (ռուս.՝ Екатериновка), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 472 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպասեք կապավորին

«Սպասեք կապավորին» (ռուս.՝ «Ждите связного»), 1979 թվականի սովետական ռազմական ֆիլմ, որը նկարահանել է ռեժիսոր Օթար Կոբերիձեն Գրիգորի Զբանացկիիի սցենարով, որը պատերազմի տարիներին եղել էր Շչորսի անվան պարտիզանական միավորման հրամանատար։


== Սյուժե ==
1941 թվական, Հայրենական մեծ պատերազմ։ Ֆաշիստների կողմից գրավված Ուկրաինայի տարածքում գործում է միջազգային պարտիզանական ջոկատ։ Ջոկատի գործողության տարածքում է գտնվում հատկապես գաղտնի առաքման ճամբարը, որը ստեղծվել է աշխատողներին ընտրելու և Գերմանիա ուղարկելու համար։ Բայց պարտիզանները չեն կարող լուրջ ջանքեր գործադրել այն ոչնչացնելու համար. զենքով գաղտնի խորհրդային պահեստի գտնվելու վայրը պետք է հայտնի կապավորը, որի ժամանումը հետաձգվում է անորոշ ժամանակով։ Պահեստի գոյության մասին իմանում են նաև գերմանացիները և գեստապոյի քննիչ Նետցերը նրա գտնվելու վայրը պարզելու գործողություն է իրականացնում։ Պարտիզաններն իրենց մարդուն ուղարկում են նացիստների կողմից գրավված գյուղ՝ հետախուզելու համար։ Իմանալով, որ Նետցերը մոտեցել է պահեստի վայրի մասին հանելուկի լուծմանը, պարտիզանները որոշում են առևանգել նրան, ինչը նրանց հաջողվում է։ Բայց հիմա նրանք պետք է զենքով պահեստ հասնեն ավելի շուտ, քան կհասցնեն դա անել գեստապոյականները։


== Դերերում ==
Իոսիֆ Ջաչվլիանի – Ավթանդիլ, Միտյա
Սվետլանա Տոմա – Սվետլանա
Ալեքսանդր Դենիսով – Ռոման Պոլիշչուկ
Նատալյա Սումսկայա – Մարինա Կարպովնա Պոլիշչուկ, ուսուցիչ, Ռոմանի կինը
Վլադիմիր Չուբարև – Անդրեյկա
Իվան Բոնդար – Սերգեյ
Օթար Կոբերիձե – պարտիզանական ջոկատի հրամանատար
Վլադիմիր Տալաշկո – Բելյաև, պարտիզանական ջոկատի հանձնակատար
Վլադիմիր Ալեքսեենկո – Տարաս Պետրովիչ, պարտիզանական ջոկատի կապավոր
Իվան Մատվեև – Կլիմչուկ, պարտիզան
Վիլորի Պաշչենկո – Կոնդրատև, պարտիզան
Վլադիմիր Աբազոպուլո – պարտիզան
Վիկտոր Պանչենկո – պարտիզան
Ալեքսանդր Տոլստիխ – պարտիզան
Յանիս Մելդերիս – Նետցեր, հաուպտշտուրմֆյուրեր
Միխայիլ Գոլուբովիչ – Դմիտրո, պոլիցայ
Վալենտին Գրուդինին – պոլիցայ
Յուրի Դուբրովին – պոլիցայ
Ալբերտ Պեչնիկով – գերմանացի սպա
Վերա Սարանովա – թարգմանիչ գեստապոյում
Վոկալը՝ Նինա Մատվիենկոյի


== Քննադատություն ==
Քննադատները բացասական վերաբերմունք են հայտնել ֆիլմի դրամատիկական էպիզոդներին հակասող որոշ տեսարանների պայմանական-խաղարկային տոնայնությունը․ փորձառու ֆաշիստ սպան անմիջապես ընկնում է գյուղացի աղջկա՝ Սվետլանայի կախարդանքի տակ և ընկնում ծուղակը, կապավոր Ռոմանը ոչ պակաս հեշտությամբ թամբում է ձին և փախչում ոստիկաններից, չնայած թվում էր, թե կռվից հետո նրանք պետք է զգոնությամբ հսկեին նրան։


== Ծանոթագրություններ ==


== Գրականություն ==
Ждите связного // Советские художественные фильмы. Аннотированный каталог (1978—1979) / Мария Павлова. — М.։ Нива России, 1998. — 3 стр. — стр. 213


== Արտաքին հղումներ ==
Ждите связного // Минкультуры России
Սամվել Սաֆարյան (այլ կիրառումներ)

Սամվել Սաֆարյան անվամբ հայտնի են մի քանի անձնավորություններ.

Սամվել Առաքելի Սաֆարյան - հայ ճարտարապետ։
Սամվել Մոսկովի Սաֆարյան - գեներալ-մայոր։
Նորմա Ստից

Նորմա Ստից, իսկական անուն-ազգանունը՝ Էննի Հոքինս-Թըրնր (անգլ.՝ Norma Stitz, Annie Hawkins-Turner, դեկտեմբերի 22, 1956(1956-12-22), Ատլանտա), ամերիկացի ֆետիշ-մոդել, պոռնոդերասանուհի, կայքէջի տիրուհի, աշխարհում ամենամեծ բնական կրծքերն ունեցող կին։ Նրա բեմական կեղծանունը բառախաղ-տառախաղի արդյունք է, առաջացել է անգլերեն enormous tits բառակապակցությունից, որ նշանակում է «վիթխարի ստինքներ»։


== Կազմվածքը ==
1999 թվականի դեկտեմբերի 1-ին Նորմա Ստիցի անունը ներառվել է Գինեսի ռեկորդների գրքում՝ որպես աշխարհում ամենամեծ բնական կրծքեր և ամենամեծ չափսի կրծկալ ունեցող կնոջ։ Հետագայում՝ 2009 և 2011 թվականներին նա պահպանել է այդ տիտղոսները:
Ըստ բրիտանական «This Morning» ամսագրի հրապարակած տվյալների՝ Նորմայի ստինքներից յուրաքանչյուրի կշիռը մոտավորապես 22,5 կիլոգրամ է։ Նրա կրծկալի չափսը, եթե այդպիսիք թողարկվեին, պետք է լիներ 102ZZZ:


== Կենսագրություն ==
Նորման ավարտել է ԱՄՆ-ի Մասաչուսեթս նահանգի Ջեքսոն քաղաքի համալսարանը՝ սոցիալական աշխատողի որակավորումով։ Ամուսնացել է ամերիկյան օդուժի նախկին սպայի հետ, ունեցել են երկու զավակ։ 2003 թվականին այրիացել է։
37 տարեկան է եղել Նորման, երբ հաղթանակ է տարել Juggs ամսագրի հայտարարած մրցույթում, որից հետո աշխատանքի է անցել մեծահասակների համար նախատեսված զվարճությունների ինդուստրիայում։ 2012 թվականի հուլիսի 15-ին առաջին անգամ հայտնվել է TLC հեռուստացանցի թողարկած «Արտառոց սեքս» (Strange Sex) սերիալում: Այնուհետև հանդես է եկել The Jenny Jones Show-ում: Ընդհանուր առմամբ նկարահանվել է մոտավորապես 250 պոռնոգրաֆիկ ֆիլմերում, որոնց մի մասը թողարկել է իր սեփական կինոստուդիայում: Նա ինքն իրեն բնորոշում է որպես fantasy model-ի : Պոռնոդերասանուհու The Amazing Norma Stitz տեսահոլովակը դրական գրախոսության է արժանացել AVN (Adult Video News) ամսագրում։
2016 թվականին Նորմա Ստիցի մոմե կրկնօրինակը տեղադրվել է վիետնամական Հա Լոնգ քաղաքի մոմարձանների նորաբաց թանգարանում, իսկ երկու տարի անց նրա անունը ներառվել է փառքի սրահում։


== Ֆիլմերի ընտրանի ==
Amazing Norma Stitz (2002)
Big Tits Curvy Asses 4 (2008)
Good Girl Bad Girl (2006)
Meeting Norma Stitz (2006)
Norma Squirtz Karl (2006)
Norma Stitz and Ms. L (2006)


== Պարգևներ ==
1999 — Գինեսի ռեկորդների գիրք — հավաստագիր՝  տրված աշխարհում ամենամեծ բնական կրծքեր ունեցողին
2003 — AVN Awards — Adult Video Nudes Award (The Amazing Norma Stitz).


== Ծանոթագրություններ ==


== Արտաքին հղումներ ==
http://www.normastitz.com Нормы Стиц. պաշտոնական կայք
Профиль на сайте AVN(անգլ.)
Սնդիկ շառաչող

Սնդիկ շառաչող, սնդիկի ֆուլմինատ Hg(ONC)2, շառաչող թթվի՝ HO—N→C սնդիկային աղը, ինիցող պայթուցիկ նյութ։
Անգույն կամ մոխրագույն, ջրում չլուծվող բյուրեղներ են։ Հեշտությամբ պայթում է (հարված, շփում, արագ տաքացում են)։ Զգույշ տաքացնելիս դանդաղ քայքայվում է, 130—150 °C-ում՝ ինքնաբոցավառվում է պայթյունով։ Ստացվում է սնդիկի նիտրատի, ազոտական թթվի և էթիլսպիրտի փոխազդեցությամբ։ Օգտագործվում է դետոնացնող և բռնկող պատիճներում։ Աստիճանաբար դուրս է մղվում կապարի ազիդով և այլ ավելի արդյունավետ պայթուցիկ նյութերով։
Սուխոդոլ (գյուղ, Սմոլենսկի շրջան)

Անվան այլ կիրառումների համար տե՛ս՝ ՍուխոդոլՍուխոդոլ (ռուս.՝ Суходол), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 178 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սասուն կամավորական ջոկատ (Երևան)

Անվան այլ կիրառումների համար տե՛ս՝ Սասուն կամավորական ջոկատ (այլ կիրառումներ)«Սասուն» կամավորական ջոկատ։ Կազմավորվել է 1989 թվականին Երևանի Շահումյանի շրջանում։ 1989-1994 թվականներին ջոկատն առանձին կամ «Սասունցի Դավիթ» ջոկատի կազմում («Արծիվ-23») մասնակցել է ՀՀ Արարատի (Երասխ), Եղեգնաձորի (Խաչիկ), Գորիսի (Կոռնիձոր, Խոզնավար, Շուռնուխ), Նոյեմբերյանի (Ոսկեպար, Բաղանիս), Մեղրիի, Վարդենիսի և Արցախի Հանրապետության Մարտակերտի (Սարսանգի հիդրոհանգույց), Քարվաճառի, Աղդամի, Ֆիզուլիի շրջանների ինքնապաշտպանական և ազատագրական մարտերին։ Մարտական տարբեր գործողությունների ժամանակ հրամանատարներ են եղել Վ. Խաչատրյանը և Ա. Բոյմուշկյանը։ Ջոկատից զոհվել է 2 ազատամարտիկ։
Դեյան

Դեյան, քաղաքային օկրուգ Սիչուան պրովինցիայում Չինաստանի Ժողովրդական Հանրապետությունում։


== Պատմություն ==
1950 թվականին կազմավորվեց Յուրահատուկ շրջան Վենցզյանը(温江专区), որին հնազանդվեցին 12 կոմսություններ։ 1952 թվականին կամավորվեց Յուրահատուկ շրջանը Մյանյանը(绵阳专区), որին ենթարկվեցին 10 կոմսություններ։


== Ադմինիստրատիվ-տարածքային բաժանում ==
Ուրալ (գյուղ, Բայմակսկի շրջան)

Անվան այլ կիրառումների համար տե՛ս՝ ՈւրալՈւրալ (ռուս.՝ Урал, բաշկիրերեն՝ Урал), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաշիր (գետ)

Անվան այլ կիրառումների համար տե՛ս՝ Տաշիր (այլ կիրառումներ)Տաշիր, Ճելալ, Ճիլկա, Ջելալ, Ջիլգա, Ջիլդի, Ջիլկա, գետ Հայաստանի Լոռու մարզում։ Սկիզբ է առնում Վիրահայոց լեռների արևմտյան մասից և Գետավան գյուղից 4 կմ հարավ ձախից միախառնվում Ձորագետին։ Ունի 54 կմ երկարություն։ Սնումը՝ ձնանձրևային, հորդանում է գարնանը։ Տաշիրից սկիզբ է առնում Լոռվա ջրանցքը։ Ըստ ՀՀ Շրջակա միջավայրի մոնոթորինգի և թափոնների ուսումնասիրության մասին Տեղեկագրի գետի  ջրի  որակը Միխայելովկայից  վերև և Սարատովկայից  ներքև հատվածներում գնահատվել է «միջակ»։


== Ծանոթագրություններ ==
Բոլտ (մուլտֆիլմ)

Անվան այլ կիրառումների համար տե՛ս՝ Բոլտ (այլ կիրառումներ)«Բոլտ» (անգլ.՝ Bolt), ռեժիսորներ Բայրոն Հովարդ և Քրիս Ուիլյամսի մուլտֆիլմը, որի գլխավոր հերոսներին հնչյունավորում են Ջոն Տրավոլտան, Մայլի Սայրուսը, Սյուզի Էսմանը, Մարկ Ուոլթոնը, Մալկոլմ ՄակԴաուելը, Ջեյմս Լիպտոնը, Գրեգ Ջերմանը, Դիդրիխ Բադերը, Նիկ Սվարդսոնը, Ժան-Պոլ Մանոն։


== Սյուժեն ==
Բոլտ անունով շունն իր ամբողջ կյանքը նկարահանվում է հեռուստասերիալում, որտեղ նա սուպեր շուն է և իր արտասովոր հատկություններն օգտագործելով փրկում է մարդկությանը։ Հենց ինքը՝ Վոլթը, անչափ հավատում է իր անխոցելիությանը, անհավանական ուժին և թռչել կարողանալու կարողությանը։ Երբ ճակատագիրը նրան գցում է Մեծ Քաղաք, Բոլտին դեռ թվում է, որ ինքը գտնվում է սերիալում և կարող է օգտագործել իր արտասովոր կարողությունները։


== Դերերում ==


== Ծանոթագրություններ ==
Չոապա (նահանգ)

Չոապա (իսպ.՝ Provincia de Choapa), նահանգ Չիլիի Կոկիմբո տարածաշրջանում։ Վարչական կենտրոնն է Իլյապել քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Չոապան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 4 համայնք.

Իլյապել
Սալամանկա
Լոս Վիլոս
Կանելա


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 81 681 մարդ, բնակչության խտությունը կազմում է 8,06 մարդ/կմ²։
Չոապա նահանգի տարածքի ընդհանուր մակերեսը կազմում է 10 131,6 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Չոապա նահանգի պաշտոնական կայքը (իսպ.)
Տևրիզ

Տևրիզ (ռուս.՝ Тевриз), քաղաքատիպ ավան Ռուսաստանի Օմսկի մարզի Տևրիզսկի շրջանի կազմում։
Բնակչությունը 2010 թվականին գրանցված տվյալներով կազմում էր 7167 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալխազ

Բալխազ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բուստուբաևո

Բուստուբաևո (ռուս.՝ Бустубаево, բաշկիրերեն՝ Буҫтыбай), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 108 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուղենիշային հորիզոն

Ուղենիշային հորիզոն, շերտ ապարների հաստվածքի մեջ, որն առանձնանում է լիթոլոգիական հատկանիշներով, գույնով, կազմով, որոշակի ներփակումների ու օրգանական մնացորդների խմբի առկայությամբ և պահպանում այդ յուրահատկությունները զգալի տարածության վրա։ Դա հնարավորություն է ընձեռում ուղենիշային հորիզոնն օգտագործել կտրվածքների հետամտման ու համադրման համար՝ երկրաբանական հանույթի և երկրաբանական այլ հետազոտությունների ընթացքում։
Արիստիդ Բրիան

Արիստիդ Բրիան (ֆր.՝ Aristide Briand, մարտի 28, 1862(1862-03-28)[…], Նանտ - մարտի 7, 1932(1932-03-07)[…], Փարիզ), Ֆրանսիայի պետական գործիչ, դիվանագետ։ Մասնագիտությամբ՝ փաստաբան։ Խաղաղության Նոբելյան մրցանակի դափնեկիր (1926)։
Քաղաքական գործունեությունը սկսելով 1880-ական թվականներին՝ մտել է սոցիալիստական կուսակցության մեջ, սակայն հետո հեռացել է։ Քանիցս եղել է վարչապետ (1909-1911, 1913, 1915-1917, 1921-1922), արտաքին գործերի նախարար (1915-1917, 1921-1922, 1925-1931)։ Աջակցել է Անտանտի ստեղծմանն ու ամրապնդմանը։ 1914-1918 թվականների առաջին համաշխարհային պատերազմի ժամանակ, երբ թուրքական իշխանությունները իրականացնում էին արևմտահայերի ցեղասպանությունը, Բրիանը հանդես է եկել հայ ժողովրդի «պաշտպանի» դերում, խոստացել բավարարել հայերի օրինական պահանջները և «ապահովել նրանց գոյությունը, առաջընթացը և խաղաղությունը»։ Սակայն 1921-1922 թվականներին շատ ջանքեր է գործադրել՝ հասնելու Ֆրանսիայի և քեմալական Թուրքիայի մերձեցմանը, ստորագրել է անջատ պայմանագիր և ֆրանսիական զորքերը դուրս բերել Կիլիկիայից, որի հետևանքով տեղի հայերը ստիպված լքել են իրենց հայրենիքը, նրանց հետ հեռացել են նաև հույն բնակիչները։


== Ծանոթագրություններ ==
Չեսսու

Չեսսու (ռուս.՝ Чессу), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Բելայա գետի աջ ափին՝ 229 կմ հեռավորության վրա։ Գետի երկարությունը 16 կմ է, ավազանի տարածքը 68,4 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004366
Հիդրոլոգիական ուսումնասիրությունների կոդը - 108100436
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լանջիկ (այլ կիրառումներ)

Լանջիկ, կարող է վերաբերել՝

Լանջիկ - գյուղ Հայաստանի Շիրակի մարզի Մարալիկի տարածաշրջանում, մարզկենտրոնից գտնվում է 35 կմ հեռավորության վրա
Լանջիկ - գյուղ Արևմտյան Հայաստանում, Կիլիկիայի Ուրֆայի նահանգում
Քալանթարդիզա

Քալանթարդիզա (ադրբ.՝ Kələntər Dizə), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։


== Ծանոթագրություններ ==
Ցուրտավ

Ցուրտավ կամ Գաջենք, Գանձեն, քաղաք Մեծ Հայքի Գուգարք նահանգի Բողնոփոր գավառում, Գաջենագետի (այժմ՝ Մաշավերա) և Ցուրտագետի (այժմ՝ Խրամ) միախառնման տեղում (ներկայումս՝ Վրաստանի Բոլնիսի մունիցիպալիտետի Արուխլո գյուղի մոտ)։


== Պատմություն ==
Ըստ ավանդության հիմնադրել է Հայկ նահապետի եղբորորդի Քաջը։ Հայոց Արշակունիների թագավորության օրոք եղել է Գուգարաց բդեշխների աթոռանիստը։ Հավանաբար 363 թվականից հետո միացվել է Վրաստանին։ Քրիստոնեության հաստատումից հետո դարձել է եպիսկոպոսանիստ կենտրոն։ 6-7-րդ դարերում նշանավոր է եղել Ցուրտավի Սուրբ Շուշանիկ մատուռը (հետագայում Շուշանիկի տապանը փոխադրվել է Տփղիսի (Թբիլիսիի) Մետեխի եկեղեցի)։ Պատմիչ Ուխտանեսի վկայությամբ, Ցուրտավում ժամերգությունը կատարվել է միաժամանակ հայերեն և վրացերեն լեզուներով։
Ցուրտավը ավերվել է 7-րդ դարում՝ արաբական արշավանքի ժամանակ։ 8-9-րդ դարերում վերականգնվել է, բայց վերածվել է սովորական գյուղաքաղաքի՝ առաջնությունը զիջելով Սամշվիլդե բերդաքաղաքին։ 


== Տես նաև ==
Ցուրտավի
Խիվայի խանություն

Խիվայի խանություն (ուզբ.՝ خیوه خانلیگی, պարսկերեն՝ خانات خیوه‎‎), թյուրքական պետություն Միջին Ասիայում։ Հիմնադրել է ուզբեկ Իլբարս խանը, 1512 թվականին։ Ընդգրկել է Հին Խորեզմը, Մանղշլաղի և Դիհիստանի թուրքմենական քոչավայրերը և Խորասանի հյուսիսային հատվածը։ Մայրաքաղաքները (հաջորդաբար)՝ Վազիր, Ուրգենչ և Խիվա։ Բնակվել են ուզբեկներ, կարակալպակներ և ղազախներ։ Կրոնը իսլամն էր։
16-18-րդ դարերին տեղի են ունեցել երկպառակտչական կռիվներ, ազգամիջյան (ուզբեկների և թուրքմենների միջև) ընդհարումներ, երկարատև պատերազմներ հարևան Բուխարայի, Իրանի և քոչվոր թուրքմենների դեմ։ 1740 թվականին Խիվայի խանությունը նվաճել է Նադիր շահը, որի մահից հետո (1747) նորից անկախացել է։ 1873 թվականին ռուսական զորքերը գրավեցին Խիվան։ Ամուդարյայից արևելք ընկած հողերն անցան Ռուսաստանին։ 1917 թվականի Հոկտեմբերյան հեղափոխությունից հետո Խիվայի խանությունում նույնպես սոցիալիստական շարժում բռնկվեց։ 1920 թվականի ապրիլի 26-ին հռչակվեց խորեզմի ժողովրդական Սովետական Հանրապետությունը։
1924 թվականին հանրապետության տարածքը, բնակչության էթնիկական կազմի համաձայն, բաժանվեց Ուզբեկական և Թուրքմենական ԽՍՀ-ների միջև։


== Ծանոթագրություններ ==


== Գրականություն ==
Баскаков Н. А. Титулы и звания в социальной структуре Хивинского ханства // Советская тюркология, № 1. Баку, 1989.
Султанов Т. И. Чингиз-хан и Чингизиды. Судьба и власть. — М.: АСТ, 2006. — С. 310—320. — 445 с. — (Историческая библиотека). — 5 000 экз. — ISBN 5-17-035804-0.
Ալեսհայմ

Ալեսհայմ (գերմ.՝ Alesheim), կոմունա Գերմանիայում, Բավարիայի տարածքում։
Մտնում է Վայսենբուրգ Գունցենհաուզեն շրջանի կազմի մեջ։ Ալտմյուլտալի ենթակաության տակ է։ Բնակչությունը 991 մարդ է (2010 թվականի դեկտեմբերի 31–ի տվյալներով)։ Զբաղեցնում է 20,45 կմ² տարածք։ Պաշտոնական կոդը՝ 09 5 77 113։
Ալեսհայմ համայնքի բնակչությունը 2015 թվականի դեկտեմբերի 31-ի տվյալներով կազմում է 953 մարդ։


== Ծանոթագրություններ ==
Բերտրանժ

Բերտրանժ (լյուքս.՝ Bartreng, ֆր.՝ Bartreng), կոմունա Լյուքսեմբուրգի Լյուքսեմբուրգ օկրուգում։ Բերտրանժ կոմունան համարվում է Լյուքսեմբուրգի գավառի մասը։
Ըստ 2008 թվականի մարդահամարի տվյալների, կոմունայի բնակչությունը կազմում է 6345 մարդ։ Կոմունայում ապրում է մոտ 2947 տնային տնտեսություններ։
Տարածքը կազմում է 21,93 կմ²։ Այն համարվում է 116 կոմունաներից տարածքով 71-երորդը։ Գտնվում է ծովի մակարդակից 352 մետր բարձրության վրա։


== Աղբյուրներ ==
Բերտրանժ — Կոմունայի պաշտոնական կայքը
Քալհաունի շրջան (Արկանզաս)

Քալհաուն (անգլ.՝ Calhoun County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.627 կմ² է, բնակչությունը՝ 5.368 մարդ (2007 թ. տվյալներով)։ Շրջկենտրոնն է Համպտոն բնակավայրը։ Կազմավորվել է 1850 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Atlas, Rise!

Atlas, Rise!, Metallica խմբի երրորդ սինգլը «Hardwired...to Self-Destruct» տասներորդ ստուդիական ալբոմից, որը թողարկվել է 2016 թվականի հոկտեմբերի 31-ին։


== Տեսահոլովակ ==
Երաժշտական տեսահոլովակը թողարկվել է 2016 թվականի հոկտեմբերի 31-ին։ Այն ցույց է տալիս, թե ինչպես է խումբը ստուդիայում երգի վրա աշխատում։ Տեսանյութն արվել է Էդդի Քլարկի նյութերով։


== Երգերի ցանկ ==


== Ձայնագրման մասնակիցներ ==
Ջեյմս Հեթֆիլդ՝ ռիթմ կիթառ, վոկալ
Կիրկ Հեմմետ՝ սոլո կիթառ
Ռոբերտ Թրուհիլոն՝ բաս կիթառ
Լարս Ուլրիխ՝ հարվածային գործիքներ


== Չարթեր ==


== Ծանոթագրություններ ==


== Արտաքին հղումներ ==
Երգի տեքստը Metallica-ի պաշտոնական կայքում
Atlas, Rise! երգը խմբի պաշտոնական ալիքում ՅուԹյուբում
Մարտինովկա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Մարտինովկա գյուղում բնակվում էր 498 մարդ։ Բնակավայրը զբաղեցնում է 1,49 կմ² տարածք։ Բնակչության խտությունը կազմում էր 334,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելֆորտե ալ Իզաուրո

Բելֆորտե ալ Իզաուրո (իտալերեն՝ Belforte all'Isauro), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 784 մարդ (2008 թվականի տվյալներով), բնակչության խտությունը՝ 65 մարդ/կմ²։ Տարածքը կազմում է 12 կմ²։ Փոստային ինդեքս՝ 61020։ Հեռախոսային կոդ՝ 0722։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0722 721101
Էլ-փոստ։ comune.belforte@provincia.ps.it
Պաշտոնական կայք։ http://www.comune.belforte.pu.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(21782) Դեյվմակդոնալդ

(21782) Դեյվմակդոնալդ , աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21782) Դեյվմակդոնալդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանյա Հովհաննիսյան

Վանյա Միսակի Հովհաննիսյան (Իվան Ավանեսյան, 1905, հուլիսի 13 (26), Աշխաբադ - 2001, հոկտեմբերի 13, Ստեփանակերտ), հայ դերասան և ռեժիսոր։ Ադրբեջանական ԽՍՀ ժողովրդական արտիստ (1982)։


== Կենսագրություն ==
1928-1930 թվականներին աշխատել է Գրոզնու Լերմոնտովի անվան ռուսական (միաժամանակ սովորել է կից ուսումնարանում) թատրոնում, 1930-1932 թվականներին՝ Բաքվի հայկական թատրոնում։ 1932 թվականից՝ Ստեփանակերտի հայկական թատրոնի դերասան և ռեժիսոր, 1958-1968 թվականներին՝ գլխավոր ռեժիսոր։


== Դերերը թատրոնում ==


== Ռեժիսոր ==


== Մրցանակներ և պարգևներ ==
ԽՍՀՄ Աշխատանքային կարմիր դրոշի շքանշան (1958)


== Ծանոթագրություններ ==
Բաֆֆի Սենտ-Մարի

Բաֆֆի Սենտ-Մարի (անգլ.՝ Buffy Sainte-Marie, փետրվարի 20, 1941(1941-02-20), Piapot, Սասկաչևան, Կանադա), հնդկացիական ծագմամբ կանադացի ժողովրդական երգչուհի, Օսկարի մրցանակակիր, միջազգային ճանաչում է ստացել «Soldier Blue» երգով, ինչպես նաև 1960-ականների վերջին և 1970-ականների սկզբի  քաղաքական ակտիվությամբ և հակապատերազմական ելույթներով։ Ոճային առումով երգչուհին չի սահմանափակվում ժողովրդական երաժշտությամբ; 1960-ականների վերջին նա Նեշվիլում ձայնագրեց աշխարհիկ երաժշտություն, իսկ 1970-ականներին նա հանդես եկավ ռոք-արվեստում. 1971 թվականիին Ռեյ Կուդերի և Crazy Horse -ի երաժիշտների հետ նա ձայնագրեց She Used to Wanna Be a Ballerina ալբոմը։ 1998 թվականին Բաֆֆի Սենթ-Մարին կանադական National Aboriginal Achievement Foundation-ից ստացավ Lifetime Achievement մրցանակը և պարգևատրվեց Կանադայի շքանշանով։ Մեկ տարի անց կանադական Փառքի ծառուղում (անգլ.՝ Canadian Walk of Fame) տեղադրվեց անվանական աստղ։ Ներկայացվել է նաև Supersisters հավաքածուի քարտերի վրա։  


== Սկավառակագրություն ==


=== Ալբոմներ ===
It’s My Way!, 1964
Many a Mile, 1965
Little Wheel Spin and Spin, 1966 (US#97)
Fire & Fleet & Candlelight, 1967 (US#126)
I’m Gonna Be a Country Girl Again, 1968 (US#171)
Illuminations, 1969
Performance, саундтрек, 1970
The Best of Buffy Sainte-Marie, 1970 (US#142)
The Best of Buffy Sainte-Marie Vol.2, 1971
She Used to Wanna Be a Ballerina, 1971 (US#182)
Moonshot, 1972 (US#134)
Quiet Places, 1973
Native North American Child: An Odyssey, 1974
Buffy, 1974 (CD 2008)
Changing Woman, 1975 (CD 2008)
Sweet America, 1976 (CD 2008)
Coincidence and Likely Stories, 1992 (UK#39)
Up Where We Belong, 1996
The Best of the Vanguard Years, 2003
Live at Carnegie Hall, Not Issued
Buffy/Changing Woman/Sweet America: The Mid-1970s Recordings, 2008
Running for the Drum, 2008


=== Սինգլներ ===


=== Սաունդթրեքներ ===


=== Անթոլոգիաներ ===


== Ծանոթագրություններ ==


== Գրականություն ==
Bataille, Gretchen; Lisa, Laurie (2005). Native American women: a biographical dictionary (eBook : Document : Biography: English : Second ed.). New York : Taylor & Francis e-Library. ISBN 9781135955878. OCLC 909403141.


== Արտաքին հղումներ ==
Buffy Sainte-Marie: A Multimedia Life
Պաշտոնական կայք
Buffy Sainte-Marie’s Cradleboard Teaching Project
www.buffysaintemarie.co.uk Archived 2019-11-27 at the Wayback Machine.
Հարգանքի տուրք կայք
Mouthbows to Cyberskins Archived 2020-08-11 at the Wayback Machine.
Баффи Сент-Мари. Глава из книги Валерия Писигина "Очерки об англо-американской музыке 50-х и 60-х годов XX века
Սոցիալիստական աշխատանքի հերոսների ցանկ (Ռոստովի մարզ)

Սոցիալիստական աշխատանքի հերոսսների ցանկ. ստորև նշված է Ռոստովի մարզի այն քաղաքացիների անունները, որոնք արժանացել են «Սոցիալիստական աշխատանքի հերոսի» կոչման։


== Պատմություն ==
Սոցիալիստական աշխատանքի հերոսի կոչմանն առաջին անգամ արժանացել են Վ. Բեզուգլովը, Պ. Գարցուևը, Ա. Կոտենկոն, Կ. Մազուրովը (1943, նոյեմբերի 5)։
Սոցիալիստական աշխատանքի հերոսի կոչմանը վերջինն արժանացել է Իվան Կալինենկոն (1991, մարտի 25)։


== Պարգևատրվածներ ==


== Աղբյուրներ ==
Герои труда Дона: биобиблиографический справочник / Донская государственная публичная библиотека. Ростов-на-Дону, 2008—2014.


== Ծանոթագրություններ ==


== Արտաքին հղումներ ==
Донской временник
Շառլի

Շառլի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կոնստանս II (Անտիոքի դքսուհի)

Կոնստանս (ֆր.՝ Constance de Tarente, 1127 - 1163), Անտիոքի դքսուհի (1130-1163 թթ.)։
1136 թվականին Կոնստանսն տասը տարեկան հասակում ամուսնացել է Ռայմունդ դը Պուատյեի հետ, ով իր երիտասարդ կնոջից երեք անգամ մեծ էր։ Ինաբեի ճակատամարտում Ռայմունդի մահից (1149 թ.) չորս տարի անց՝ 1153 թվականին, Կոնստանսն ամուսնանում է Ռենո դը Շատիլյոնի հետ։
1160 թվականին Ռենո դը Շատիլյոնը գերի է ընկնում մուսուլմանների մոտ (նա տասնվեց տարի շարունակ անհավատների ձեռքերում է մնացել և այդպես էլ այլևս Անտիոք չի վերադարձել)։ Այդ ժամանակներում Կոնստանսի որդին դառնում է չափահաս և հայտարարում է գահի ձեռք բերման իր իրավունքների մասին։ Կոնստանսը չի ցանկանում հրաժարվել գահից և արդեն 1163 թվականին Կիլիկիայից օգնություն էր խնդրում, սակայն Անտիոքի բնակչությունն ըմբոստանում է, իսկ այնուհետև գահընկեց են անում Կոնստանսին և Բոհեմունդ III-ը դառնում է Անտիոքի իշխանը։


== Ամուսիններ ==
Ռայմունդ դը Պուատյե (1136-1149 թթ.)
Ռենո դը Շատիլյոն (1153-1163 թթ.)


== Երեխաններ ==
Բոհեմունդ III (1144-1201 թթ.)
Մարիա դը Պուատյե (1145-1182 թթ.)
Ֆիլիպ դը Պուատյե
Բալդուին դը Պուատյե
Բերթին Զեթլից

Բերթին Զեթլից (նորվ.՝ Bertine Axeliane Robberstad Zetlitz), (ապրիլի 9, 1975(1975-04-09), Օսլո, Նորվեգիա), նորվեգացի փոփ երգչուհի։


== Կարիերա ==
Բերթին Զեթլիցն իր երաժշտական ճամփորդությունը  սկսել է երիտասարդ տարիքից` ձայնագրելով իր առաջին համարները դեռևս 12 տարեկանից։ Դասական երաժշտության մեջ փորձ ձեռք բերելով Զեթլիցը սկսում է իր փորձարկումները։ Առաջին դեբյուտային ալբոմը՝ Morbid Latenight Show- ը թողարկել է 1998 թվականին և մի քանի հաջողակ երգեր է ձայնագրել։ 1999 թվականին նա հյուրախաղերով շրջագայության է մեկնում ԱՄՆ` Լիլիթ Ֆեյրի հետ։ Դրան հաջորդում է 2000 թվականի Beautiful So Far ալբոմը։ Երրորդ ալբոմը՝ Sweet Injections թողարկվել է 2003 թվականին։ Առաջատար՝ «Girl Like You» սինգլը ազդարարեց երգչուհու ոճի փոփոխությունը։
Նրա չորրորդ՝ Rollerskating ալբոմը թողարկվել է 2006 թվականի վերջին։ Առաջատար «Fake Your Beauty» սինգլը դարձել է ռադիո-հիթ և նորվեգական չարթերում զբաղեցրել առաջին հորիզոնականը։ Նրան հաջորդող «Ah-Ah» սինգլը ձայնագրվել է ռեմիքս տարբերակով և դարձել հիթ։ Զեթլիցն իր հինգերորդ՝ My Italian Greyhound ալբոմը թողարկել է 2006 թվականի սեպտեմբերին։
Զեթլիցն իր առաջնեկին լույս աշխարհ է բերում 2007 թվականին և ժամանակավորապես թողնում է շոու-բիզնեսը։ Հետագայում նա թողարկում է «In My Mind 1997–2007 the Best of Bertine Zetlitz» ալբոմը, որտեղ ներկայացնում է երկու նոր երգ։ Նա իր վեցերորդ ստուդիական ալբոմը Electric Feet  թողարկում է 2012 թվականի մարտի 16-ին։ Համագործակցում է նորվեգացի երգչուհի Սամսայայի հետ։


== Կենսագրություն ==
Բերթին Զեթլիցն ամուսնացած է, ունի երկու երեխա։ Նա Ֆրենցիս Սեզերստեդի զարմուհին է և Ժենս Զեթլիցի ժառանգորդը։


== Սկավառակագրություն ==


=== Ստուդիական ալբոմեր ===


=== Հավաքածուներ ===


=== Սինգլեր ===
Այլ սինգլեր1997: "Getting Out"
1997: "Snow on a Hot Day"
1997: "Apples and Diamonds"
1998: "Abigail"
1998: "Fi Fy Fo Fum" (Մարթե Կրողի հետ)
2000: "Adore Me"
2000: "Cruel"
2001: "Fate"
2003: "For Fun"
2003: "Twisted Little Star"
2006: "Islands in the Stream" (Թոմ Հելլի հետ)
2006: "Midnight"
2007: "Bubble Bursts"
2012: "Electric Feet"
2012: "Starlight"
2015: "Sett at vi sier det sånn" (դուետ Պրեպլ Համբի հետ)


== Ծանոթագրություններ ==


== Գրականություն ==
Og dagen inntil nå er god (2000)


== Արտաքին հղումներ ==
www.bertine.com Բերթին Զեթլից. պաշտոնական կայք
Myspace կայք
Կորտես դե Բասա

Կորտես դե Բասա (իսպ.՝ Cortes de Baza), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Բասա շրջանում։ Տարածքը կազմում է 141 կմ2։ Բնակչությունը՝ 2259 մարդ (2010 թվականի տվյալներով)։ Գտնվում է պրովինցիայի վարչական կենտրոնից 25 կմ հեռավորության վրա։


== Արտաքին հղումներ ==
Microweb turística de Cortes de Baza realizada por el Patronato de Turismo de Granada Archived 2006-09-04 at the Wayback Machine.
Վերջին մարտիկ

Ջեյմս Բրայան Հելվիգ (անգլ.՝ James Brian Hellwig, հունիսի 16, 1959(1959-06-16), Քրոուֆորդսվիլ, Ինդիանա, ԱՄՆ - ապրիլի 8, 2014(2014-04-08), Սկոտսդեյլ, Մարիկոպա շրջան, Արիզոնա, ԱՄՆ), ամերիկացի պրոֆեսիոնալ ըմբշամարտիկ (ռեստլեր), առավել հայտնի «Վերջին մարտիկ» (The Ultimate Warrior) ռինգային անվամբ։ Առավել նշանակալի կարիերա է ունեցել «World Wrestling Federation» (WWF, 1987-1991, 1992-1996) և «World Championship Wrestling» (WCW, 1998) կազմակերպություններում անցկացրած տարիներին։
Երկու անգամ նվաճել է WWF միջմայրցամաքային տիտղոսը, ինչպես նաև մեկ անգամ դարձել է WWF աշխարհի չեմպիոն՝ «Ռեսլմանիա VI»-ի գլխավոր իրադարձության շրջանակներում պարտության մատնելով Հալկ Հոգանին։
1993 թվականին Հելվիգն օրինական կերպով փոխում է անունը և վերցնում Ուորիոր տարբերակը (Warrior - մարտիկ, ռազմիկ), ինչը նաև կնոջ և երեխաների ազգանունն է։
Ըմբշամարտից Հելվիգը վերջնականապես հեռանում է 1999 թվականին և դառնում հանրային ելույթի մասնագետ։
Մահացել է սրտամկանի ինֆարկտից՝ 2014 թվականի ապրիլի 8-ին՝ 54 տարեկանում, WWE փառքի սրահ ընդունվելուց ընդամենը երեք օր անց։ Մահվանից մոտ 24 ժամ առաջ Հելվիգը հանդես էր եկել «Monday Night Raw» հաղորդաշարի հերթական թողարկմանը և «Վերջին մարտիկի» կերպարով ռինգից շնորհակալություն հայտնել բոլոր երկրպագուներին։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը WWE.com կայքում(անգլ.)
Էջը IMDb կայքում(անգլ.)
Հելենա Տրժեշտիկովա

Հելենա Տրժեշտիկովա (չեխ․՝ Helena Třeštíková, հունիսի 22, 1949(1949-06-22)[…], Պրահա, Չեխոսլովակիա), վավերագրական ֆիլմերի չեխ ռեժիսոր : Եվրոպական կինոակադեմիայի անդամ։ Չեխիայի մշակույթի նախարար (հունվարի 9, 2007 - հունվարի 26, 2007)։
Լուսանկարիչ Տոմաշ Տրժեշտիկի մայրը։


== Կենսագրություն ==
Հելենա Տրժեշտիկովան ծնվել է 1949 թվականին Պրահայում։ 1975 թվականին ավարտել է Պրահայի կատարողական արվեստների ակադեմիայի կինոյի և հեռուստատեսության դպրոցը։ 1974-1977 թվականներին աշխատել է որպես դրամատուրգ, այնուհետև սկսել է զբաղվել ռեժիսուրայով։ Նրա վավերագրական ֆիլմերի գլխավոր թեման հասարակ մարդիկ են։ Համագործակցել է Չեխիայի հեռուստառադիոընկերության խորհրդի հետ։ Կարճ ժամանակահատված զբաղեցրել է Չեխիայի մշակույթի նախարարի պաշտոնը (հունվարի 9, 2007 - հունվարի 26, 2007) Միրեկ Տոպոլանեկի երկրորդ կաբինետի օրոք։
Չեխական հեռուստատեսությունում աշխատելու տարիներին Տրժեշտիկովային  հետաքրքրել են  կին հերոսները, և նա իր ֆիլմերում ստեղծել է ողբերգական ճակատագրի տեր մի շարք կանանց դիմանկարներ՝ դերասանուհի Լիդա Բաարովան («Դառնանուշ հուշեր», 1995), բանտարկված հակակոմունիստները («Սիրելի դար», 1998), նացիզմի ու ստալինիզմի զոհը («Հիտլերը, Ստալինը և ես», 2001), համակենտրոնացման ճամբարից փրկվածը («Իմ բախտավոր աստղը», 2004), որոնցից յուրաքանչյուրը ներկայացնում է իր խեղված  անձնական պատմությունը։ 


== Ֆիլմեր ==


== Ծանոթագրություններ ==


== Արտաքին հղումներ ==
Helena Třeštíková Internet Movie Database կայքում
Helena Třeštíková si jede pro evropského Oscara, aktuálně, 5. 12. 2008
Վահուն շրջան

Վահուն, շրջան Լիբերիայի հարավում գտնվող Լոֆա երկրամասի արևմուտքում։ Այն Լոֆայի 6 շրջաններից մեկն է։ Բնակչությամբ 6-րդ շրջանն է Լոֆայում ՝ մոտ 16,000-22,000 մարդ։ Բնակչությունը հիմնականում խոսում է սովորական և լիբերիական անգլերենով։
HackerRank

HackerRank, ընկերություն, որը զբաղվում է անհատների կամ կազմակերպությունների համար սպորտային ծրագրավորման մրցությներ կազմակերպելով։ HackerRank-ի կողմից կազմակերպված մրցույթները է կազմակերպում բազմաթիվ ծրագրավորման լեզուներով՝ Java, C++, PHP, Python, SQL, JavaScript և այլն։ Երբ ծրագրավորողը ներկայացնում է առաջարանքի լուծումը, այն գնահատվում է մեծ ճշտգրտությամբ։ Դրանից հետո ծրագրավորողները գնագատվում են ըստ HackerRank-ի գլոբալ ցանկի և ստանում են միավորներ, որն էլ առաջացնում մրցակցություն օգտատերերի միջև։ Որպես հավելում, գոյություն ունեն առանձին ծրագրավորման մրցույթներ, որոնց ընթացքում ծրագրավորողները լուծում են միևնույն առաջադրանքը կոնկրետ սահմանված ժամանակում, իսկ վերջում գնահատվում են։


== Պատմություն ==
HackerRank-ը ստեղծվել է ինչպես՝ InterviewStreet Inc. Vivek Ravisankar և Hari Karunanidhi կողմից։ HackerRank-ը Y Combinator ընկերություն  և այն համարվում է առաջին հնդակական ընկերությունը, որը հաստատվել է Y Combinator-ի կողմից։ Նրանք նաև մասնակցել են TechCrunch Disrupt-ին 2012 թվականին և ներկա պահին ունեն վենչուրային կապիտալ Khosla Ventures և Battery Ventures-ի կողմից։


=== Ֆինանսավորում ===
2015 թվականի հուլիսին HackerRank-ը ստացավ 7,5 միլլիոն դոլլարի չափով ֆինանսավորում ճապոնական Recruit Holdings’ HR-ի կողմից։


=== Հովանավորներ ===
2019 թվականի դեկտեմբերին HackerRank-ը ձեռք բերեց Mimir՝ ամպային սերվիս, որը ապահովում է ընկերության կրթական մասը։ Mimir-ը դարձավ HackerRank-ի առաջին ձեռք բերումը։


== HackerRank for Work ==
Ընկերությունը ունի վճարովի ապրանքանիշ HackerRank for Work, որը իրենից ներկայացնում է բաժանորդագրվող ծառայություն, որի նպատակը՝ օգնել ընկերություններին գտնել իրենց համար պահանջվող մասնագետներ։ Պլատֆորմը ձեռնարկատերերին հնարավորություն է տալիս օգտագործել ծրագրավորման ներքին տեղադրված գրադարանները կամ գրել իրենց առաջադրանքները, որոնց միջոցով կարելի է գտնել անհրաժեշտ մասնգետներին։ Մասնագետները պետք է լուծեն խնդիրները, որից հետո ձեռնարկատերը ըստ դիմողի հմտությունների պետք է ընտրի լավագույն մասնագետին։


== Ծանոթագրություններ ==


== Արտաքին հղղումներ ==
HackerRank
HackerRank for Work
Վաղարշակ Շահխաթունյան

Վաղարշակ Արշավիրի Շահխաթունյան (հունիսի 25, 1843(1843-06-25), Ալեքսանդրապոլ, Վրացա-Իմերեթական նահանգ, Ռուսական կայսրություն - դեկտեմբերի 20, 1892(1892-12-20), Գանձակ, Ռուսական կայսրություն, թաղված է Երևանում), հայ դերասան, թատերական գործիչ։
Դերասան Արշավիր Շահխաթունու հայրն է։


== Կենսագրություն ==
Վաղարշակ Շահխաթունյանն ավարտել է Մոսկվայի Լազարյան ճեմարանը։ 1858 թվականին մասնակցել է Լազարյան ճեմարանի թատրոնի, 1862 թվականին՝ Թիֆլիսի հայկական առաջին մշտական թատերախմբի, 1868 թվականին՝ Երևանի թատերական ընկերության ստեղծմանը, կազմակերպել է Վաղարշապատի թատրոնը։ 1865-1867 թվականներին Ալեքսանդրապոլում ղեկավարել է իր հիմնադրած (Ս. Մելիք-Հայկազյանի հետ) թատերախումբը։


== Դերեր ==
Արշակ Բ՝ Գալֆայանի «Արշակ Բ»
Սամել, Արտաշես՝ Հեքիմյանի «Սամել», «Արտաշես և Սաթենիկ»
Դարաչիչագյան՝ Փուղինյանի «Դալալ Ղաղո»


== Ծանոթագրություններ ==
Օթևան (Արագածոտնի մարզ)

Օթևան, գյուղ Արագածոտնի մարզում, մարզկենտրոնից՝ 35 կմ, Երևանից՝ 50 կմ հեռավորության վրա։


== Բնակչություն ==
Օթևանի ազգաբնակչության փոփոխությունը․


== Տնտեսություն ==
Բնակչությունը զբաղվում է անասնապահությամբ և երկրագործությամբ։


== Շինություններ ==

Գյուղում կա 12-13 դարերի եկեղեցի։


== Ծանոթագրություններ ==
Ազգային պարկ

Ազգային պարկ կամ ազգային այգի, բնության հատուկ պահպանվող տարածք, բնապահպանական, գիտահետազոտական պետական հիմնարկ, օրենքով սահմանված, առանձնացված գիտական, կրթական, բնապահպանական, պատմամշակութային, գեղագիտական, ռեկրեացիայի և այլ արժեքներ ներկայացնող տարածք, որը ստեղծվում է բնական պաշարների, լանդշաֆտների, բնության ու պատմամշակութային հուշարձանների պահպանության, հանգստի և ճանաչողական, զբոսաշրջության կազմակերպման ու տնտեսական գործունեության նպատակներով։ Ըստ գործառական նշանակության, պահպանության և օգտագործման բնույթի՝ ազգային պարկում առանձնացվում են հատուկ գոտիներ. արգելոցային՝ պահպանության խիստ ռեժիմով, ռեկրեացիայի՝ հանգստի և զբոսաշրջության կազմակերպման, տնտեսական՝ ազգային պարկի ռեժիմին համապատասխան տնտեսական գործունեության ծավալման համար։
Առաջին ազգային պարկը կազմավորվել է 1872 թ.-ին՝ ԱՄՆ-ում (Ելոուսթոն գետի վերնագավառում)։
Հայաստանում գործում են Սևան և Դիլիջան ազգային պարկերը, որոնց ընդհանուր տարածքը կազմում է 178102 հա.։


== Տես նաև ==
Հայաստանի բնության պահպանվող տարածքների ցանկ


== Արտաքին հղումներ ==
Բնության հատուկ պահպանվող տարածքների մասին ՀՀ օրենքը
Ստոյան Վենև

Ստոյան Վենև (բուլղար․՝ Стоян Венев, սեպտեմբերի 21, 1904(1904-09-21), Կյուստենդիլի մարզ, Բուլղարիա և Skrinyano, Kyustendil Municipality, Կյուստենդիլի մարզ, Բուլղարիա - մարտի 20, 1989(1989-03-20), Սոֆիա, Բուլղարիայի Ժողովրդական Հանրապետություն), բուլղարացի գրաֆիկ, ժանրային գեղանկարիչ, որն անդրադարձել է գյուղացիական թեմաների։ Վենևի կոպիտ, կենսախինդ հումորով լի գյուղական տեսարաններով գեղանկարներում ու գրաֆիկայում հանդիսատեսին ներկայացվում են ազգային մշակույթի ավանդույթները։ Ազգային մոտիվների վրա հենվող նրա գրաֆիկան մեծ դեր է խաղացել բուլղարական արվեստում այս ժանրի զարգացման համար։


== Կենսագրություն ==
Ստոյան Վենևը ծնվել է 1903 թվականի սեպտեմբերի 21-ին, Բուլղարիայի հարավ-արևմուտքում գտնվող Կյուստենդիլի մարզի փոքրիկ գյուղում։ Սովորել է Բուլղարիայի գեղարվեստի ազգային ակադեմիայում։
1920-1930-ական թվականներին զարգացնելով հակամիապետական ու հակաֆաշիստական թեմաներ այնպիսի նկարիչների հետ, ինչպիսիք են Իլյա Պետրովը, Ալեքսանդր Ժենդովը, Իլյա Բեշկովը, Ստոյան Վենևը ձևավորվել է որպես սատիրական գրաֆիկայի վարպետ։
1930-ական թվականների երկրորդ կեսից Վենևը նկարել է գլխավորապես գյուղական կյանք պատկերող հումորով լի կտավներ` տոնական վառ գույներով։ Վենևի ուշ շրջանի մի շարք աշխատանքներ առանձնանում են դրամատիզմով։
Նկարիչը մահացել է 1989 թվականին, Սոֆիայում։


== Ճանաչում ==
Նկարիչը երկու անգամ (1950 և 1953 թվականներին) արժանացել է Դիմիտրվյան մրցանակի։
1954 թվականին Ստոյան Վենևին տրվել է Բուլղարիայի ժողովրդական նկարչի կոչում։


== Ծանոթագրություններ ==


== Գրականություն ==
Венева, Лена. Стоян Венев. Моя Болгария: живопись. — М.: Советский художник, 1984. — 28 с. — (Художник и мир). — 4000 экз. Արխիվացված է Մարտ 4, 2016 Wayback Machine-ի միջոցով:
Венев, Стоян; Львова, Е. П. С. Венев : Альбом репродукций. — М.: Советский художник, 1969. — 24 с. — 7300 экз.
Венев, Стоян Стоян Венев : Каталог / Союз болгарских художников, СХ СССР. — М.: Сов. художник, 1966. — 20 с. — 1000 экз.
Динов, Т. Стоян Венев. — София, 1955.
Полевой, В. М. Современные и национальные течения в искусстве стран Восточной и Южной Европы // Искусство XX века : 1901—1945. — М.: Искусство, 1991. — С. 233. — 303 с. — (Малая история искусств). — ISBN 5210000346


== Արտաքին հղումներ ==
Վենևի էրոտիկ կտավները(բուլղ.)
Փոստային դրոշմանիշ Վենևի նկարի վերարտադրությամբ
Artnet.com
Стоян Венев. Встреча Советской Армии
Վենևի կտավները Պուշկինի անվան կերպարվեստի թանգարանի կայքում
Մելամինմրջնալդեհիդային խեժ

Մելամինմրջնալդեհիդային խեժեր, սպիտակ, ամորֆ սինթետիկ նյութեր, որոնք ստացվում են մելամինի և մրջնալդեհիդի պոլիկոնդենսմամբ։
Սինթեզն իրականացվում է երկու փուլով՝ նախ ստացվում են մելամինի մեթիլոլային ածանցյալները (pH== 8, 5, 80-90°С), իսկ հետագա պոլիկոնդենսումը տարվում է թթվային միջավայրում (50-60°С)։ Մելամինմրջնալդեհիդային խեժերին ջրակայունություն, պլաստիֆիկատորների հետ խառնվելով և օրգանական լուծիչներում լուծվելու հատկություններ հադորդելու համար մեթիլոլային խմբերը էթերացնում են (հիմնականում բութանոլով և մեթանոլով)։ Մելամինմրջնալդեհիդային խեժերը պնդանում են թույլ թթվային կատալիզատորների առկայությամբ։ Կիրառվում են պլաստմասայի, կարբամիդային սոսնձի, լաքերի և այլ նյութերի ստացման համար։
Բերեզովկա (Սալսկի շրջան)

Անվան այլ կիրառումների համար տե՛ս՝ Բերեզովկա (այլ կիրառումներ)Բերեզովկա (ռուս.՝ Березовка), գյուղ Ռուսաստանի Ռոստովի մարզի Սալսկի շրջանում։ Մտնում է Սանդատովսկի գյուղական համայնքի կազմի մեջ։
2006 թվականի տվյալներով բնակչությունը կազմում է 1200 մարդ։ Հիմնվել է 1814 թ.։
Նուտետալ

Նուտետալ (գերմ.՝ Nuthetal), կոմունա Գերմանիայի Բրանդենբուրգ հողատարծքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 8778 մարդ (ըստ 2010 թվականի դեկտեմբերի 31-ի)։ Տարածքը կազմում է 47,56 կմ²։ Պաշտոնական կոդ՝ 12 0 69 454։
Կոմունան ներառում է 6 քաղաքային շրջան։


== Ծանոթագրություններ ==


== Արտաքին հղումներ ==
Պաշտոնական կայք
Նովոարխանգելսկի շրջան

Նովոարխանգելսկի շրջան (ուկրաիներեն՝ Новоархангельський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Նովոարխանգելսկ։


== Աշխարհագրություն ==
Շրջանի տարածքի մակերեսը կազմում է 1200 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 25265 մարդ։ Բնակչության խտությունը կազմում էր 21,05 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ռոզովկա (այլ կիրառումներ)

Ռոզովկա, կարող է վերաբերել՝

Ռոզովկա - գյուղ, Ուկրաինայի Անդրկարպատյան մարզի Ուժգորոդի շրջանում
Ռոզովկա - գյուղ, Ուկրաինայի Դոնեցկի մարզի Թելմանովսկի շրջանում
Ռոզովկա - գյուղ, Ուկրաինայի Դոնեցկի մարզի Յասինովատսկի շրջանում
Ռոզովկա - գյուղ, Ուկրաինայի Դոնեցկի մարզի Շախտյորսկի շրջանում
Ռոզովկա - գյուղ, Ուկրաինայի Ժիտոմիրի մարզի Կորոստենի շրջանում
Ռոզովկա - գյուղ, Ուկրաինայի Վիննիցայի մարզի Գայսինի շրջանում
Ռոզովկա - քաղաքատիպ ավան, Ուկրաինայի Զապորոժիեի մարզի Ռոզովի շրջանում
Վալետայի հայկական եկեղեցի

Մալթայի հայկական եկեղեցի (մալթ.՝ Knisja Armenjan f'Malta) կառուցվող Հայ Առաքելական եկեղեցու տաճար Մալթայի մայրաքաղաք Վալետայում։ Եկեղեցին դեռ չի ստացել իր անվանումը։


== Տաճարին  տրվող  հնարավոր անուններ ==
Սուրբ Աստվածածին եկեղեցի
Սուրբ Գրիգոր Լուսավորիչ եկեղեցի
Սուրբ Գևորգ եկեղեցի
Սուրբ Գրիգոր եկեղեցի
Սուրբ Հակոբ եկեղեցի
Սուրբ Խաչ եկեղեցի
Սուրբ Հովհաննես եկեղեցի
Սուրբ Սարգիս եկեղեցի


== Պատմություն ==
2010 թ. Ապրիլի 7-ին կայացած ՀՀ սփյուռքի նախարար Հրանուշ Հակոբյանի և Մալթայի հայ համայնքի ղեկավար Վերա Բոյաջյանի հանդիպման ընթացքում քննարկվել են Մալթայում հայ համայնքի հովանու ներքո կրթական, մշակութային, երիտասարդական և այլ կառույցներ ստեղծելու հարցերը։
Հակոբյանը Բոյաջյանին խորհուրդ է տվել ստեղծել երիտասարդական և կանանց խորհուրդներ, կրթամշակութային հաստատություններ՝ միաժամանակ կարևորելով դրանց և Հայրենիքում գործող նմանատիպ կառույցների միջև սերտ կապեր հաստատելու և համագործակցելու փաստը։
Բոյաջյանը Հակոբյանին տեղեկացրել է Մալթայում հայկական եկեղեցի կառուցելու և կիրակնօրյա դպրոց բացելու ծրագրերի մասին։
Ինչպես տեղեկացնում է ՀՀ սփյուռքի նախարարաության տեղեկատվության և հասարակության հետ կապերի բաժինը, քննարկվել են նաև Մալթայի հայ մասնագետների և ընդհանրապես համայնքի մասնակցությունը համահայկական համաժողովներին ու “Հայրենադրաձոություն” ծրագրին։ Տաճարը կկառուցվի հավանաբար 2014 կամ 2015 թվականին։ Մայթայում ապրում է 500 հայ։
Խոզնցիք

Խոզնցիք, գյուղ Արևմտյան Հայաստանում, Էրզրումի վիլայեթի Երզնկայի գավառում։


== Պատմություն ==
Եղել է Մեծ Հայքի Բարձր Հայք աշխարհի Եկեղյաց գավառի հին գյուղերից։ Գյուղի եկեղեցիների մասին հիշատակություն կա 1512 թվականի ձեռագիր հիշատակարաններից մեկում։


== Պատմամշակութային կառույցներ ==
Խոզնցիք ուներ Ս. Կարապետ և Ս. Աստվածածին անուններով եկեղեցիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==